
‘కంటే కూతుర్నే కనాలి’ అనే  మాట వినడానికి బాగున్నా దేశ జనాభాలో స్త్రీల శాతం క్రమేణా తగ్గిపోతూ రాబోయే 2030 నాటికి ఇది అందోళనకర స్థాయికి చేరుకోబోతోందని ప్రపంచబ్యాంకు తాజా అంచనా. సమాజం ఎంత విద్యాధికమైనా స్త్రీల విషయంలో కొనసాగుతున్న వివక్ష అంతకంతకూ పెరుగుతూ... భ్రూణహత్యలకు పాల్పడుతున్న సంఘటలు అనేకం. అన్ని రంగాల్లోనూ, ‍స్త్రీ, పురుషు వివక్ష వేళ్ళూనుకొంది. అన్ని బాలారిష్టాలనూ దాటుకుని కౌమార దశలోకి చేరుకున్న ఆడపిల్లలకు అహర్నిశలూ ఆంక్షల పర్వం మొదలై వారి స్వేచ్ఛకు సంకెళ్ళు వేయడం  జరుగుతుంది. మనసులోని భావాలను వ్యక్తపరిచేందుకు, మధుర క్షణాలను అందరితో పంచుకునేందుకు సైతం పెద్దవాళ్ళ అనుమతి కోరాల్సిందే. వస్త్రధారణ దగ్గర నుండి కూర్చోవడం, తినడం, అలంకరణ, ప్రతి విషయంలో నువ్వు ఆడపిల్లవు హద్దుల్లో ఉండాలి అనే సుద్దులు నొక్కి చెబుతుంటారు పెద్దలు. పుట్టుకతోనే సున్నితత్వాన్ని సంతరించుకున్న స్త్రీత్వం ఆదరణ కరువైన ఆంక్షల అలజడిలో అల్లాడిపోతూ ఉంటుంది. మగపిల్లల్లా ఎదురించే అవకాశం లేదు. న్యాయం, ధర్మం, చట్టం వీటి ఊసెత్తాలన్నా మహిళగా ధైర్యం చాలదు. భారత ప్రభుత్వం ఇంతకు ముందే ‘నేషనల్ గరల్స్ డెవలప్మెంట్’ అని నేడు ‘భేటీ పడావో, భేడీ బచావో’ అని కార్యక్రమాలు పెట్టినా, పార్లమెంటులో మహిళా బిల్లు పెట్టినా అవి కూడా ఆడప్లిలల్లాగే అనేక అవరోధాలను ఎదుర్కుంటున్నాయి తప్ప ఆచరణ అసాధ్యంగా ఉంది. గ్రామీణ ప్రాంతాల్లో చాలా మంది బాలికలు నేటికీ ఏ అభివృద్ధికి నోచుకోక తల్లిదండ్రులకు ఆసరాగా కూలిపని చేసుకుంటున్నారు. క్రీడారంగంలోనూ, మీడియాలోనూ, ఉద్యోగ, వ్యాపార రంగాల్లోనూ, రాజకీయ రంగంలోనూ, రకరకాల అధికారిక, అనధికారిక వత్తిళ్ళను అధిగమించి ఉన్నత శిఖరాలను అందుకుంటున్న అనేక మంది మహిళలు నేటితరం ఆడపిల్లలకు ఝాన్సీ రాణిలా కనపడాలి. ఉన్నతస్థానానికి వెళ్ళినవారు... ఆందోళనలతో అంటకాగుతున్న  బాలికలకు మానసిక ధైర్యాన్నిచ్చే కార్యక్రమాలు చేపట్టాలి. అలాగే ప్రతి వ్యక్తి తాను ఒక అమ్మకే జన్మించానని... మరో కాబోయే అమ్మను భార్యగా తెచ్చుకున్నానని... మరలా నాకు జన్మించబోయేది నా కన్నతల్లి రూపమే అనుకుంటే కనీసం భ్రూణహత్యలైనా జరుగకుండా ఉంటాయి. స్త్రీ కూడా తాను అబలగా కాకుండా ప్రబల శక్తిగా మారి ఈ సమాజంలో ధైర్యవంతమైన పాత్ర పోషించేందుకు  మానసిక ధైర్యంతో  ప్రభుత్వ, అనేక రకాల మహిళా సంఘాల ద్వారా అన్ని రకాల అవకాశాలను అందిపుచ్చుకొని ఉన్నత స్థాయికి ఎదగాలి.- జోస్యుల వేణుగోపాల్, విజయవాడ(నేడు ప్రపంచ బాలికా దినోత్సవం)

‘kante koothurne kanali’ ane  maata vinadaaniki bagunna desha janabhalo streela saatam kramena taggipotu raboye 2030 naatiki idhi andolanakara sthaayiki cherukobotondani prapanchabyaanku taja anchana. samajam entha vidyaadhikamainaa streela vishayamlo konasaagutunna vivaksha antakantakuu perugutuu... bhroonahatyalaku paalpadutunna sanghatalu anekam. anni rangaalloonuu, ‍stree, purushu vivaksha velluunukondi. anni baalaarishtaalanuu daatukuni kaumara dasaloki cherukunna aadapillalaku aharnisaluu aankshala parvam modalai vaari swechchaku sankellu veyadam  jarugutundi. manasuloni bhaavaalanu vyaktaparichenduku, madhura kshanaalanu andaritho panchukunenduku saitam peddavalla anumati koralsinde. vastradhaarana daggara nundi koorchovadam, tinadam, alankarana, prati vishayamlo nuvvu aadapillavu haddullo undaali ane suddulu nokki chebutuntaaru peddalu. puttukathone sunnitatvaanni santarinchukunna streetvam aadarana karuvaina aankshala alajadilo allaadipotuu untundi. magapillalla edurinche avakaasam ledu. nyaayam, dharmam, chattam veeti oosettaalannaa mahilagaa dhairyam chaaladu. bhaarata prabhutvam intaku munde ‘neshanal garals devalapment’ ani nedu ‘bheti padavo, bhedi bachavo’ ani kaaryakramaalu pettina, paarlamentulo mahila billu pettina avi kuudaa aadaplilallage aneka avarodhaalanu edurkuntunnaayi tappa aacharana asaadhyamgaa undi. graameena praantaallo chala mandi baalikalu netiki e abhivruddhiki nochukoka tallidandrulaku aasaraagaa koolipani chesukuntunnaru. kreedaarangamloonuu, medialonu, udyoga, vyapara rangaalloonuu, rajakeeya rangamloonuu, rakarakaala adhikaarika, anadhikaarika vattillanu adhigaminchi unnata sikharaalanu andukuntunna aneka mandi mahilalu netitaram aadapillalaku jhaansee ranila kanapadaali. unnatasthaanaaniki vellinavaaru... aandolanalato antakaagutunna  baalikalaku maanasika dhairyaannichhe kaaryakramaalu chepattali. alaage prati vyakti taanu oka ammake janminchaanani... maro kaboye ammanu bharyaga tecchukunnaanani... marala naaku janminchaboyedi naa kannatalli roopame anukunte kaneesam bhroonahatyalainaa jarugakunda untaayi. stree kuudaa taanu abalaga kakunda prabala saktigaa maari ee samaajamlo dhairyavantamaina paatra poshinchenduku  maanasika dhairyamtho  prabhutva, aneka rakala mahila sanghaala dwara anni rakala avakaasaalanu andipuchukoni unnata sthaayiki edagaali.- josyula venugopal, vijayavada(nedu prapancha balica dinotsavam)